Ну, каб я не адчуваў гонару і задавальненьня, я б быў алігафрэнам :)). Канешне, прыемна. Калі б адна была песьня, то можна было б сказаць – ну, гэта выпадкова. А тут – дзьве, і ўжо ніяк ня скажаш пра выпадковасьць. Прыемна. Хаця, я разумею, што адваротнае галасаваньне ўсё па-іншаму расклала. І ў той жа момант любое галасаваньне, любы гіт-парад – гэта рэч суб’ектыўная. Хаця, першы час людзі галасавалі, не прачытаўшы правілы. Ціснулі на "NRM", каб падтрымаць любімы гурт, а насамрэч "выбілі" яго. Гэта такі анэкдатычны выпадак. Але, калі б быў іншы расклад галасаваньня, то наўрад ці на першым месцы былі песьні з маімі тэкстамі.